b'\n_START_ARTICLE_\nTadej\n_START_SECTION_\nIzvor imena\n_START_PARAGRAPH_\nIme Tadej je svetopisemsko ime in izhaja iz aramejskega imena Tadd\xc3\xa1j z domnevnim pomenom\xc2\xa0\xc2\xbbpogumen, sre\xc4\x8den\xc2\xab.\n_START_SECTION_\nPogostost imena\n_START_PARAGRAPH_\nPo podatkih SURSa je bilo na dan 31. decembra 2007 v Sloveniji 4.836 oseb z imenom Tadej. Ime Tadej je bilo tega dne 52. mestu najbolj pogosto uporabljenih imen pri nas. Ostale oblike imena, ki so bile na ta dan \xc5\xa1e v uporabi: Tadija (27 oseb).\n_START_SECTION_\nOsebni praznik\n_START_PARAGRAPH_\nV koledarju je ime Tadej uvr\xc5\xa1\xc4\x8deno k imenoma apostolov Simona in Jude, ki godujeta 28. oktobra.\n_START_SECTION_\nZanimivost\n_START_PARAGRAPH_\nPo novi zavezi je Tadej vzdevek za Juda, sina Jakoba Mlaj\xc5\xa1ega. Evangelisti, navajajo vzdevek Tadej zato, da ga lo\xc4\x8dijo od Juda I\xc5\xa1karijota. Juda Tadej je po izro\xc4\x8dilu avtor Judovega pisma. Apostolsko je deloval v Palestini in velja za zavetnika v te\xc5\xbekih polo\xc5\xbeajih.\n_START_SECTION_\nZnane osebe\n_START_PARAGRAPH_\nTadej Brate (strokovnjak tehni\xc4\x8dne dedi\xc5\xa1\xc4\x8dine), Tadej Hru\xc5\xa1ovar (pevec in skladatelj), Tadej Slabe (geograf), Tadej Valjavec (kolesar), Tadej Tom\xc5\xa1i\xc4\x8d (saksofonist), Tadej Vesenjak (kantavtor)'